PÁLYÁZATI FELHÍVÁS

A Szombathelyi Országos Büntetés-végrehajtási Intézet (9700 Szombathely, Külső Söptei út 9.) parancsnoka a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 133. § alapján pályázatot hirdet

**SZAKÁPOLÓ**

hivatásos tiszthelyettes beosztás betöltésére,

teljes munkaidőben, határozatlan időtartamra.

**Munkavégzés helye:**

* I. Agglomerációs Központ Szombathelyi Országos Büntetés-végrehajtási Intézet

9700 Szombathely, Külső Söptei út 9.

**Pályázati feltételek:**

* magyar állampolgárság,
* állandó belföldi lakóhely,
* 18. életév betöltése, és életkora legalább tíz évvel kevesebb a hivatásos szolgálat felső korhatáránál,
* büntetlen előélet, kifogástalan életvitel ellenőrzés vállalása,
* egészségi, pszichikai és fizikai alkalmasság,
* állami középfokú végzettség (érettségi bizonyítvány), hozzájárulás a bizonyítvány hitelességének ellenőrzéséhez,
* ápolói (OKJ-54), vagy felnőtt szakápolói, illetve ezzel egyenértékű vagy magasabb szakmai végzettség,
* érvényes működési nyilvántartási igazolvány, egészségügyi szakdolgozói kamarai tagság.

**A pályázat elbírálásánál előnyt jelent:**

* stressztűrő képesség,
* határozottság,
* legalább három év egészségügyi szakterületen szerzett gyakorlat.

**A munkakör betöltéséhez szükséges szakmai elvárások:**

* pontos, jogszabályoknak megfelelő feladatellátás.

**Beosztáshoz tartozó főbb feladatok és szükséges kompetenciák:**

* az intézet fogvatartotti állományának egészségügyi, elsősegély-nyújtási feladatainak ellátása,
* orvosi rendeléseken történő aktív részvétel,
* gyógyszerek és gyógyászati segédeszközök megrendelése, nyilvántartása, adagolása, osztása,
* az intézet közegészségügyi és járványügyi feladatainak végrehajtása,
* a fogvatartottak egészségügyi dokumentációinak naprakész vezetése,
* önállóság, terhelhetőség, precíz munkavégzés.

**Illetmény:** a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 351. § és 355. §, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és betöltésükhöz szükséges követelményekről szóló 30/2015. (VI. 16.) BM rendelet 6. melléklete alapján.

**Egyéb juttatások:** utazási költségtérítés, cafeteria, ruházati illetmény, albérleti hozzájárulás.

Az intézetnek nem áll módjában a pályázó részére szolgálati lakást biztosítani.

**Munkarend:** teljes munkaidőben, váltásos munkarendben.

**A pályázathoz kérjük mellékelni:**

* részletes szakmai önéletrajzot,
* az állami, szakmai iskolai végzettséget, szakképzettséget és érvényes működési nyilvántartási igazolványt, valamint idegennyelv-ismeretet igazoló okiratok másolatát,
* érvényes alkalmassági minősítésről kiállított iratot (egészségügyi, pszichikai),
* hozzájárulási nyilatkozatot, hogy az elbírálásban részt vevők a pályázati anyagot megismerhetik, valamint személyes adatait kezelhetik,
* az önéletrajzának személyügyi nyilvántartásba vételére vonatkozó hozzájáruló vagy a hozzájárulást megtagadó nyilatkozatot (esetleges sikertelen pályázat esetén).

**A pályázat benyújtásának határideje:** folyamatos

**A pályázat elbírálásának rendje:**

A benyújtott pályázatokat az általam kijelölt bizottság bírálja el.

Nyertes pályázat esetén a beosztás azonnal betölthető. Áthelyezés esetében a két intézet parancsnokának megegyezése alapján, civil pályázó esetén a szükséges alkalmassági feltételek megszerzését követően tölthető be a beosztás.

A pályázatokat a Szombathelyi Országos Büntetés-végrehajtási Intézet parancsnokához kell benyújtani.

A pályázatokat elektronikus úton a szombathely.uk@bv.gov.hu e-mail-címre, vagy postai úton a Szombathelyi Országos Büntetés-végrehajtási Intézet címére (9700 Szombathely, Söptei út Pf. 7.) kérjük eljuttatni.

A pályázattal kapcsolatosan bővebb felvilágosítás – hivatali munkaidőben - az intézet Személyügyi és Szociális Osztályán kérhető a 06-94-516-719-es telefonszámon.

**Kelt: Szombathely, az elektronikus dátumbélyegző szerint.**

**Nyima Tamás bv. dandártábornok**

 **intézetparancsnok**